KOMISIJOS SPRENDIMAS
2007 m. rugpjūčio 24 d.
dėl Bendrijos finansinės paramos skubioms kovos su kiaulių vezikuline liga priemonėms Italijoje 2006 ir 2007 m.
(pranešta dokumentu Nr. C(2007) 3957)
(Tekstas autentiškas tik italų kalba)
(2007/587/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į jo 3 straipsnio 3 dalį,
kadangi:
(1)
2006 ir 2007 m. Italijoje kilo kiaulių vezikulinės ligos protrūkių. Šios ligos atsiradimas kelia rimtą pavojų Bendrijos gyvulių populiacijai.
(2)
Siekdama užkirsti kelią ligos plitimui ir padėti ją kuo skubiau likviduoti, Bendrija turėtų prisidėti prie valstybės narės išlaidų, atitinkančių reikalavimus ir patirtų taikant skubias kovos su liga priemones, kompensavimo, laikantis Sprendime 90/424/EEB nustatytų reikalavimų.
(3)
Skubioms kovos su kiaulių vezikuline liga priemonėms Bendrijos finansinė parama skiriama pagal taisykles, išdėstytas 2005 m. vasario 28 d. Komisijos reglamente (EB) Nr. 349/2005, nustatančiame Tarybos sprendime 90/424/EEB paminėtų skubių priemonių ir kampanijos prieš tam tikras gyvūnų ligas Bendrijos finansavimo taisykles (2).
(4)
2007 m. birželio 4 d. Italija pateikė galutinį apytikrį išlaidų, patirtų likviduojant ligą, apskaičiavimą.
(5)
Italijos valdžios institucijos visiškai įvykdė techninius ir administracinius įsipareigojimus, nustatytus Sprendimo 90/424/EEB 3 straipsnyje ir Reglamento (EB) Nr. 349/2005 6 straipsnyje.
(6)
Bendrijos finansinės paramos lėšos išmokamos tik tuo atveju, jei planuota veikla buvo tikrai įgyvendinta, o valdžios institucijos per nustatytus laikotarpius pateikė visą reikalingą informaciją.
(7)
Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Bendrijos finansinė parama
1. Bendrijos finansinė parama skiriama Italijai išlaidoms, kurias ši valstybė narė patyrė 2006 ir 2007 m. imdamasi Sprendimo 90/424/EEB 3 straipsnio 2 dalyje nurodytų priemonių kovai su kiaulių vezikuline liga, padengti.
2. Bendrijos skiriama finansinė parama sudaro 50 % Bendrijos finansinės paramos reikalavimus atitinkančių išlaidų, kaip nurodyta 1 dalyje. Ji išmokama laikantis Reglamente (EB) Nr. 349/2005 nustatytų sąlygų.
2 straipsnis
Mokėjimo tvarka
Pirmoji 1 200 000 EUR dalis išmokama kaip Bendrijos finansinės paramos, numatytos 1 straipsnyje, dalis.
3 straipsnis
Adresatas
Šis sprendimas skirtas Italijos Respublikai.
Priimta Briuselyje, 2007 m. rugpjūčio 24 d.